Platastes lori

Platastes lori (Lorius)  ir loriketu jeb nektārpapagaiļu ģints, kas pieder papagaiļveidīgo kārtai. Ģintī ietilpst sešas sugas. Tie ir krāšņi, krāsaini papagaiļi, kas mīt augstu koku galotnēs un izvairās no cilvēkiem.

 Izskats 
Garums 30 – 32 cm. Tipiska ģints pazīme ir īsa un noapaļota aste. Lori ir vieni no viskrāsainākajiem putniem, apspalvojumā dominē sarkanā krāsa, kuru papildina dažādu nokrāsu zaļi, zili, dzelteni un melni toņi.

 Izplatība 
No Moluku salām caur Jaungvineju līdz Zālamana salām.

 Dzīvesveids 
Dzīvo vieni vai pāros, barošanās laikā pulcējas baros. Mitinās koku galotnēs tropu lietus mežos. Teritorijās, kas atrodas Jaungvinejas dienvidaustrumos, lori papagailis ir sastopams 1000 metru virs jūras līmeņa. Reizēm mierīgās vietās parādās pat 1400 metru augstumā virs jūras līmeņa.

Lori, tāpat kā citi papagaiļi, ir teicami piemēroti dzīvošanai kokos. Prot lieliski kāpelēt. Kāpelēšanā piepalīdz knābis.  Skaņas skaļas un skanīgas, atšķirībā no daudzu papagaiļu spalgās ķērkšanas.

 Barība 
Vislabprātāk pārtiek no ziediem un nektāra. Mēle ir piemērota, lai savāktu nektāru no ziediem un augļu sulu. Tā apaugusi ar maziem sariņiem, kas iztaisnojas barības uzņemšanas laikā. Ēdienkarti papildina augļi, dažādi kukaiņi un kāpuri. Barību uzņem, izmantojot savas kājas, pieturot barību un ieliekot to knābī.

 Vairošanās 
Ligzdas visbiežāk veido koku dobumā vai termītu pamestā pūznī. Aplidošanas laikā tēviņš lepojas ar savām krāsainajām spalvām — ar izplestiem spārniem tas mātītes priekšā iztaisnojas un liec galvu uz sāniem. Pēc tam sāk visu ķermeni enerģiski kustināt uz augšu un leju, kā arī raida svilpveidīgu aicinājumu. Saikne starp abiem partneriem ir ļoti spēcīga, un pārošanās laikā tēviņš kļūst ļoti agresīvs pret citiem putniem.

Mātīte parasti izdēj divas olas un perē apmēram 24 dienas. Putnēni ligzdā uzturas 8 - 10 nedēļas.

 Turēšana nebrīvē 
Lai gan lori papagailim ir skaists apspalvojums, tas kā mājputns ir mazāk populārs nekā aras un kakadu. Lori papagaiļu audzēšana ir dārga, viņiem ir nepieciešami svaigi augļi un nektārs. Arī voljērs ir biežāk jātīra nekā tiem putniem, kas ēd graudus. Tādējādi šiem papagaiļiem būrītis noteikti nav piemērots miteklis, un tie ir jānodrošina ar lielāku telpu.

Tirdzniecība ar lori papagaiļiem ir mazāk izplatīta nekā ar citām papagaiļu sugām, tādēļ lielākas briesmas viņiem rada apkārtējās vides piesārņošana.

 Sugas 
Ģintij pieder sešas sugas un lielāks skaits pasugu.

+ Platastes lori (Lorius) sugas.Sugas nosaukumsAttēlsIzplatība Melngalvas platastes lori (L. lory) thumb|160px Septiņas pasugas endēmas Jaungvinejai un vairākām apkārtējām Papua-Jaungvinejas salām.Melngalvas platastes lori, BirdLife International, Sarkanā grāmata Sarkanpakauša platastes lori (L. domicella) thumb|160px Serama un Ambona Moluku salu dienviddaļā. Sarkanpakauša platastes lori, BirdLife International, Sarkanā grāmata Dzeltenkrūšu platastes lori (L. chlorocercus) thumb|160px Zālamana salasDzeltenkrūšu platastes lori, BirdLife International, Sarkanā grāmata Dzeltenmuguras platastes lori (L. garrulus) thumb|160px Ziemeļu Moluku salas.Dzeltenmuguras platastes lori, BirdLife International, Sarkanā grāmata Sarkanvēdera platastes lori jeb purpurvēdera platastes lori (L. hypoinochrous) thumb|160px Jaungvineja.Sarkanvēdera platastes lori, BirdLife International, Sarkanā grāmata

 Atsauces 


Kategorija:Vecās pasaules papagaiļu dzimta